OpenLLM-France/wikimedia huggingface dataset:
# Aquilonia

Aquilonia és un municipi situat al territori de la província d'Avellino, a la regió de la Campània (Itàlia). Limita amb els municipis de Bisaccia, Calitri, Lacedonia, Melfi, Monteverde i Rionero in Vulture.

## Història

Titus Livi la menciona, i pel que diu sembla que estava situada al país dels pentri, els samnites que vivien al centre del Sàmnium, encara que no es poden fixar amb precisió els límits del territori on vivien. La ciutat es trobava a poc més de 20 milles romanes de Cominium, un lloc que tampoc no es pot situar exactament. Pel que sembla la ciutat no estava a més d'un dia de marxa des de Bovianum, ja que després de la derrota dels samnites prop d'Aquilonia per Luci Papiri Cursor (a la batalla d'Aquilonia), la noblesa i la cavalleria es van refugiar a Bovianum, i les restes de les cohorts que havien estat enviades a Cominium es van poder retirar a la mateixa ciutat. Luci Papiri, després d'ocupar Aquilonia, que va destruir, va assetjar Saepinum, mentre marxava en direcció a Bovianum. Sembla cert que tant Aquilonia com Cominium s'han de situar al centre del Samni, al país dels pentri, però el lloc exacte de cap de les dues ciutats no es pot determinar i és probable que les dues fossin destruïdes ben aviat.

## Referències

* ↑ Smith, William (ed.). «Aquilonia». Dictionary of Greek and Roman Geography (1854). [Consulta: 10 setembre 2022].
# Aquil·les Malatesta de Sogliano

Aquil·les Malatesta de Sogliano (Rímini, 1591 - Rímini, 1633) fou fill de Rambert IV Malatesta de Sogliano al que va succeir junt amb son germà gran Corneli Malatesta de Sogliano el 1615. Fou privat de San Giovanni in Galilea, Sogliano, Montegelli, Rontagnano, Savignano di Rigo, Pietra dell'Uso, Montepetra, Spinello i Strigara perquè havien estat concedides a Rambert III Novello Malatesta de Sogliano per tres generacions. Va conservar el comtat de Talamello, i fou consenyor de Seguno, Pratolina, Rufiano, Meleto, Sapeto, Cigna, Bucchio, Monteguidi, Pozzuolo Vallenzera, Sassetta i Soasia. Va morir a Rímini el 1633.

## Enllaços externs

* I Malatesta - I signori di Rimini (italià) Informa Giovani
# Arija (Burgos)

Arija és un municipi de la província de Burgos a la comunitat autònoma de Castella i Lleó. Forma part de la comarca de Las Merindades.

## Demografia

Evolució demogràfica :
| 1991 | 1996 | 2001 | 2004 |
| 291 | 261 | 218 | 202 |
# Apol·loni d'Atenes (escultor)

Apol·loni d'Atenes (en grec antic Ἀπολλώνιος) va ser un escultor grec que va viure al segle I aC.
Apol·loni era fill d'un tal Néstor. Va adquirir fama per ser l'autor de l'escultura en marbre anomenada Tors del Belvedere. També per una signatura trobada, se li va atribuir l'autoria de l'escultura en bronze del Púgil en repòs; però segons un estudi posterior(1959-60) de Margherita Guarducci se li ha negat l'autoria. Segons un altre estudi de Rhys Carpenter encara es creu que Apol·loni en sigui l'autor, la principal base per a aquesta afirmació seria l'estil de treball neoàtic. Hi ha fonts literàries que li atribueixen l'autoria d'una estàtua criselefantina de Júpiter destinat a la reconstrucció de temple de Júpiter Capitolí de l'any 69 aC.

## Referències

* ↑ Giuliano, Antonio. Arte greca. [2] Dall'età classica all'età ellenistica. Milà: Saggiatore, 1987, p. 961-962.
# Art a Navarra

L'Art a Navarra es caracteritza per presentar una varietat en diverses formes (música, pintura, escultura, arquitectura, cinema). Les eres històriques de l'art a Navarra es segueix la següent seqüència: autòcton, euskaldun, romana, cristiana, merovíngia, musulmana, jueva i contemporània.
La prehistòria navarresa presenta els més de 250 dolmens. Destaquen els d'Aralar, Urbasa, Baztán i Artajona.
L'era romana presenta l'aqüeducte de Lodosa, la ceràmica Sigillata Hispánica de Liédena, els mosaics de Villafranca i Ramalete de Tudela i les ruïnes d'Andelos.
L'era musulmana presenta les arquetes de Leyre i Fitero i la mesquita major de Tudela.
L'art romànic té exemples amb els edificis del Camí de Sant Jaume: monestir de Leyre, Santa Maria la Real de SAngüesa, santuari d'Eunate, Pont la Reina, Estella, Irache i Torres del Rio.
L'art gòtic, amb el regnat de Carles III el Noble, presenta la colegiata de Roncesvalles, els minestirs del Cister a Fitero, Iranzu i La Oliva, el claustre de la catedral de Pamplona, la Cambra de Comptos i els castells-palaus d'olite i Marcilla.
L'art renacentista navarrès compta amb els pintors Juan del Bosque, Oscáriz, Landa i Berdusan i les obres fetes a l'església de Sant Jaume de Punt la Reina, l'Assumpció de Cascante i la de Sant Joan Baptista a Cintruénigo.
L'art barroc dels segles xvii i xviii destacà en el camps de l'arquitectura, la pintura i l'escultura, localitzats als palaus, cases senyorials, ajuntaments i esglésies. Són llocs destacats la basílica de Sant Gregori Ostiense a Sorlada, de Silvestre de Soria, l'església de Sant Martí de Tours a Lesaca (amb els retaules de Tomás de Jáuregui) i la parròquia de Sant Miquel de Corella i els murals de Luis Paret a Viana.
L'art neoclàssic es troba al Palau de Navarra i la façana de la catedral de Pamplona (obra de Ventura Rodríguez). Els arts posteriors, expressionisme i racionalisme, van tindre lloc també, desembocant en l'art d'avantguàrdia del segle xx.

## Referències

* 1 2 Pérez de Lama, Ernesto (dir.). Manual del Estado Español 1999. Madrid: LAMA, 1998, p. 596. ISBN 84-930048-0-4.
# Arno Wallaard Memorial

El Arno Wallaard Memorial és una competició ciclista d'un dia que es disputa a Alblasserwaard (Països Baixos) al mes d'abril. Creada el 1984 com a Omloop Alblasserwaard, el 2007 va adquirir el nom actual en memòria del ciclista Arno Wallaard, mort l'any anterior. El 2009 va entrar a formar part del calendari de l'UCI Europa Tour.

## Palmarès

| Any | Vencedor | Segon | Tercer |
| Omloop Alblasserwaard ||||
| 1984 | Arie Overbeeke | Kees Kolsteeg | John de Vries |
| 1985 | Arie Overbeeke | Mathieu Hendriks | Harrie Deelen |
| 1986 | Patrick Bol | Eric Nieuwerth | Kees Hopmans |
| 1987 | John de Crom | Rene Beuzenkamp | Wim Otte |
| 1988 | Jos Gevers | Rene Beuzenkamp | Peter Hogervorst |
| 1989 | Allard Engels | Johan Melsen | Godert de Leeuw |
| 1990 | Ton Zwirs | Marc den Hoed | Casper van der Meer |
| 1991 | Herman Woudenberg | Ben van Leijen | Desi Schilperoord |
| 1992 | Max van Heeswijk | Henk Schipper | Ron Houtop |
| 1993 | Stefan van Teijlingen | Dave van de Watering | Piet Eikelenboom |
| 1994 | Leon Rotteveel | Peter Voshol | Tommy Post |
| 1995 | Tommy Post | Jan Goedendorp | Pieter Stenger |
| 1996 | Niels Harms | Christian Back | Tom Hoedemakers |
| 1997 | Corné Castein | Ben van Leijen | Jacco Konijn |
| 1998 | Edwin Hofstee | Andries van Reek | Adri Frijters |
| 1999 | Arno Wallaard | Rob Sienders | Peter Voshol |
| 2000 | Herold Dat | Jurgen van Pelt | Ad van den Boogaard |
| 2001 | Peter van Agtmaal | Jurgen van Pelt | Mathieu Heijboer |
| 2002 | Berry Hoedemakers | Arthur Farenhout | Paul van Schalen |
| 2003 | Rob Koole | Boudewijn de Graaff | Nico Vuurens |
| 2004 | Ger Soepenberg | Marcel Beima | Edwin Kompier |
| 2005 | Gideon De Jong | Thomas Berkhout | Cornelius van Ooijen |
| 2006 | Dennis van Winden | Dirk Bellemakers | Bauke Mollema |
| Arno Wallaard Memorial ||||
| 2007 | Denis Flahaut | Fulco van Gulik | Lieuwe Westra |
| 2008 | Cornelius van Ooijen | Sebastian Frey | Erik van Lakerveld |
| 2009 | Lieuwe Westra | Eric Baumann | Kenny van Hummel |
| 2010 | Stefan van Dijk | Kenny van Hummel | Denis Flahaut |
| 2011 | Arne Hassink | René Hooghiemster | Mark Schreurs |
| 2012 | Dylan van Baarle | Jesper Asselman | Daan Meijers |
| 2013 | Coen Vermeltfoort | Mike Teunissen | Sean De Bie |
| 2014 | Edvin Wilson | Thomas Stewart | Umberto Atzori |
| 2015 | Jasper Bovenhuis | Wouter Mol | Twan Castelijns |
| 2016 | Maarten van Trijp | Elmar Reinders | Nicolai Brøchner |
| 2017 | Timothy Stevens | Sjoerd Kouwenhoven | René Hooghiemster |
| 2018 | Joshua Huppertz | Cees Bol | Dion Beukeboom |
| 2019 | Alexander Richardson | Matthew Walls | Gianni Marchand |
| 2020-21 | anul·lades | anul·lades | anul·lades |
| 2022 | Elmar Reinders | Maikel Zijlaard | Tobias Kongstad |
| 2023 | Rasmus Bøgh Wallin | Coen Vermeltfoort | Mārtiņš Pluto |
| 2024 | Pete Uptegrove | Jens van den Dool | Bert-Jan Lindeman |

## Enllaços externs

* Web oficial
* Palmarès a siteducyclisme.net
# Artibeus

Artibeus és un gènere de ratpenats que consta de 3 subgèneres i 18 espècies, totes elles pròpies de Centreamèrica i de Sud-amèrica.

## Taxonomia

* Incertae sedis
** A. anthonyi †
* Subgènere Artibeus
** Ratpenat frugívor de Handley (A. amplus)
** Ratpenat frugívor franjat (A. fimbriatus)
** Ratpenat frugívor equatorià (A. fraterculus)
** Ratpenat frugívor hirsut (A. hirsutus)
** Ratpenat frugívor centreamericà (A. inopinatus)
** Ratpenat frugívor jamaicà (A. jamaicensis)
** Ratpenat frugívor sud-americà gros (A. lituratus)
** Ratpenat frugívor fuliginós (A. obscurus)
* Subgènere Koopmania
** Ratpenat frugívor concolor (A. concolor)

## Referències

* ↑ Artibeus a Mammal Species of the World (MSW) (anglès)

## Enllaços externs

* Distribució mundial de les diferents espècies de ratpenats d'aquest gènere (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Valaida Snow

Valaida Snow (Chattanooga, Tennessee, EUA, 2 de juny de 1904 - Nova York, EUA, 30 de maig de 1956), va ser una virtuosa música i animadora de jazz nord-americana que es va fer famosa a nivell internacional. Era coneguda com a "Little Louis" i "Queen of the Trumpet", un sobrenom que li va donar W. C. Handy.
Immersa en un ambient de família musical, ja que la seva mare era professora de música i els seus dos germans cantants, va iniciar la seva carrera el 1920 com a trompetista i cantant a Atlantic City, i posteriorment a Nova York. A mitjans dels anys vint, després de realitzar diversos concerts en diferents estats nord-americans, va viatjar a Xangai amb l'orquestra del bateria Jack Carter.
A partir de llavors al llarg de la seva trajectòria professional va fer diverses gires per Europa: entre 1929 i 1931 va actuar a Alemanya, França, Belgica, Europa de l'Est; en 1934 va tocar a la revista Blackbirds, gravant els seus primers discos amb el seu nom; de 1936 a 1940 va tocar a Gran Bretanya, França (on va participar en el rodatge de la pel·lícula Pièges, 1939), Àustria, Suïssa, Països Baixos, Dinamarca i Suècia.
El 1941 va ser detinguda a Suècia i reclamada pels nazis, passant dos anys en un camp de concentració, fins que el 1943 va poder tornar als Estats Units i reprendre la seva carrera. Va participar en el rodatge de diverses pel·lícules com Take it from me, Irresistible You, i en nombrosos programes de ràdio i televisió.
Mori el 1956 víctima d'una hemorràgia cerebral provocada per les seqüeles dels maltractaments que va patir al camp de concentració alemany. Entre la seva extensa discografia cal destacar: I can't dance (1935) i My heart belongs to daddy (1939).

## Referències

* ↑ Hackman, Florence (2007). Vaudeville, Old & New: An Encyclopedia of Variety Performers in America. ISBN 978-0-415-93853-2.. Other presumed birth years are 1900, 1901, 1903, 1905, and 1907
* ↑ Colin Larkin, ed. (1992). The Guinness Encyclopedia of Popular Music (First ed.). Guinness Publishing. p. 2317. ISBN 0-85112-939-0
* ↑ Russonello, Giovanni (February 22, 2020). "Overlooked No More: Valaida Snow, Charismatic 'Queen of the Trumpet'". The New York Times. ISSN 0362-4331. Consultat març 15, 2020

## Bibliografia

* * Enciclopèdia Espasa, Apendix A - Z. pàg. 1262. (ISBN 84-239-7591-6)
# Artibeus (subgènere)

Artibeus és un subgènere de ratpenats estenodermatins que engloba 8 de les 18 espècies del gènere.

## Taxonomia

* Ratpenat frugívor de Handley (Artibeus amplus)
* Ratpenat frugívor franjat (A. fimbriatus)
* Ratpenat frugívor equatorià (Artibeus fraterculus)
* Ratpenat frugívor hirsut (Artibeus hirsutus)
* Ratpenat frugívor centreamericà (Artibeus inopinatus)
* Ratpenat frugívor jamaicà (Artibeus jamaicensis)
* Ratpenat frugívor sud-americà gros (Artibeus lituratus)
* Ratpenat frugívor fuliginós (Artibeus obscurus)

## Referències

* ↑ Artibeus a Mammal Species of the World (MSW) (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Valamugil

Valamugil són un gènere de peixos de la família dels mugílids que inclou nou espècies reconegudes:
* Valamugil buchanani (Bleeker, 1854)
* Valamugil cunnesius (Valenciennes, 1836)
* Valamugil delicata (Alleyne & Macleay, 1877)
* Valamugil engeli (Bleeker, 1858)
* Valamugil formosae (Oshima, 1922)
* Valamugil georgii (Ogilby, 1897)
* Valamugil robustus (Günther, 1861)
* Valamugil seheli (Forsskål, 1775)
* Valamugil speigleri (Bleeker, 1858-1859)

## Referències

* ↑ Bleeker, P., 1854. Nalezingen op de ichthyologische fauna van Bengalen en Hindostan. Verh. Batav. Genootsch. Kunst. Wet. v. 25: 1-164, Pls. 1-6.
* ↑ Cuvier, G. & A. Valenciennes. 1836. Histoire naturelle des poissons. Tome onzième. Livre treizième. De la famille des Mugiloïdes. Livre quatorzième. De la famille des Gobioïdes. Hist. Nat. Poiss. v. 11: i-xx + 1-506 + 2 pp., Pls. 307-343.
* ↑ Bleeker, P., 1858-1859. Conspectus specierum Mugilis Archipelagi indici analyticus. Natuurkd. Tijdschr. Neder. Indië v. 16: 275-280+ (?300).
* ↑ Oshima, M., 1922. A review of the fishes of the family Mugilidae found in the waters of Formosa. Ann. Carnegie Mus. v. 13 (núms. 3-4): 240-259, Pls. 11-13.
* ↑ Günther, A., 1861. Catalogue of the fishes in the British Museum. Catalogue of the acanthopterygian fishes in the collection of the British Museum. 3. Gobiidae, Discoboli, Pediculati, Blenniidae, Labyrinthici, Mugilidae, Notacanthi. Londres. Cat. Fishes v. 3: i-xxv + 1-586 + i-x.
* ↑ Forsskål, P., 1775. Descriptiones animalium avium, amphibiorum, piscium, insectorum, vermium; quae in itinere orientali observavit... Post mortem auctoris edidit Carsten Niebuhr. Hauniae. Descriptiones animalium quae in itinere ad Maris Australis terras per annos 1772 1773 et 1774 suscepto, ...: 1-20 + i-xxxiv + 1-164, map.
* ↑ Bleeker, P., 1858-1859. Conspectus specierum Mugilis Archipelagi indici analyticus. Natuurkd. Tijdschr. Neder. Indië v. 16: 275-280+ [?300].

## Enllaços externs

* "Valamugil". FishBase. Ed. Ranier Froese i Daniel Pauly. {{{month}}} del {{{year}}}. N.p.: FishBase, {{{year}}}.
# Artur Ramon i Picas

Artur Ramon i Picas (Barcelona, 1941), és un antiquari i galerista d'art català.

## Biogràfic

Cursà estudis d'arquitectura tècnica i cap al 1960 començà a treballar amb el seu pare Artur Ramon i Garriga (1907–1982) a l'establiment familiar del carrer de la Palla, 25 de Barcelona.
Des del 2014, és Acadèmic d'Honor de la Reial Acadèmia Catalana de Belles Arts de Sant Jordi des del 2014. El 2018 va rebre la Creu de Sant Jordi «per la seva excel·lent i decisiva aportació a la vida cultural del nostre país».

## Referències

* 1 2 «Ramon i Picas, Artur». Els Acadèmics - Currículums. Reial Acadèmia Catalana de Belles Arts de Sant Jordi. Arxivat de l'original el 2018-07-19. [Consulta: 19 juliol 2018].
* ↑ «El Govern distingeix amb la Creu de Sant Jordi 30 persones i 24 entitats». Generalitat de Catalunya, 17-07-2018. Arxivat de l'original el 2018-07-18.
# Varada Sethu

Varada Sethu (Kerala, Índia, 1992) és una actriu britànica nascuda a l'Índia, coneguda per interpretar DS Mishal Ali a la sèrie de televisió apocalíptica Hard Sun.

## Primers anys

Varada va néixer a Kerala, Índia, de pares metges, i té una germana bessona, Abhaya. Després d'haver-se traslladat al nord-est d'Anglaterra de jove, va créixer a Newcastle upon Tyne. Sethu va anar a l'escola Dame Allan i va ser membre del National Youth Theatre. Va guanyar el concurs Miss Newcastle el 2010. Va estudiar Veterinària a la Universitat de Bristol, després es va canviar a Fisiologia. Ha estat interpretant tant Bharatanatyam com Mohiniyattam des de molt jove. Sethu va continuar la seua formació en interpretació a la Identity School of Acting de Londres.

## Carrera

Varada Sethu va aparéixer en un curtmetratge anomenat Appearances com Sameena el 2010. Més tard, va aconseguir el paper de Kiran al llargmetratge Sket del 2011, després com a Meghana Scariah en English: An Autumn in London el 2012. El 2015 va fer una aparició a la sèrie de televisió Doctors com a PC Kylie Green. La seua carrera va continuar el 2016 apareixent com Peaseblossom en una versió de la pel·lícula de televisió A Midsummer Night's Dream. També el 2016, Varada va actuar al costat de Michael Caine i Daniel Radcliffe a Now You See Me 2 i com a infermera a New Blood. El 2017 va interpretar a Aisha en 2 episodis de Doctor Foster. També va 8interpretar a DS Mishal Ali durant 6 episodis de la sèrie dramàtica britànica Hard Sun el 2018.
El 2019, va aparéixer com a habitual a la setena temporada de Strike Back: Revolution com a Lance Corporal Manisha Chetri de l'exèrcit britànic.
El 2022, va aparèixer en Andor com la rebel Cinta Kaz.

## Referències

* 1 2 «Geordie actress Aimee Kelly in line for film award». chroniclelive.co.uk, 2013. Arxivat de l'original el 16 octubre 2018.
* 1 2 3 4 «Latest News». ukmalayalee.com, 2010. Arxivat de l'original el 19 de gener 2018. [Consulta: 18 gener 2018].
* 1 2 «Portfolio: Varada Sethu», 2021. Arxivat de l'original el 2021-05-18.
* 1 2 «Meet the cast of BBC1s hard Sun». radiotimes.com, 2018. [Consulta: 18 gener 2018].
* ↑ «Strike Back’s Varada Sethu: ‘It Really Is A Season Unlike Any Other’», 28-02-2020.
* ↑ «Strike Back: 10 Best Characters Killed Off Prematurely In The Show», 24-04-2020.
# Vicenç Coma i Soley

Vicenç Coma i Soley (Blanes, 1893 - Barcelona, 1979) va ser un escriptor (novel·lista i dramaturg) i periodista català.
Fill de l'indiano blanenc Vicenç Coma i Ferrer i de Joaquima Soley i Comas, per complaure la família estudià enginyeria industrial, però la seva passió fou la escriptura. Casat el 1923 amb Montserrat Sampere i Carreras, tingueren quatre fills: Vicenç, Montserrat, Xavier i Albert.

## Obra literària

Novel·la
* 1923. Les noies de moda, apunts per a una novel·la.
* 1925. La noia lliure
* 1930. La Totó flirteja.
* 1932. El mirallets de la ciutat.
* 1932. Petit obstacle, gran neguit.
* 1933. Amor i turisme.
* 1934. Foc i estopa.
Teatre
* 1918. Amors d'ara, impressió dramàtica en un acte.
* 1922. Vilaensopida, pas de comèdia en un acte.
* 1928. L'autor!, comèdia en un acte.
* 1928. La malaltia de la Lilí, peça en un acte.
* 1929. Com a cine, humorada en tres actes.
* 1929. El que no es compra, drama en tres actes i un epíleg.
* 1930?. L'avarícia escarmentada o A Barcelona no val a badar, comèdia en un acte.
* 1930?. La burra de Balaam, sainet en un acte, per a noies.
* 1933. El cosí d'en Pere Boter, humorada en tres actes.
* 1933. El rei de les bicicletes, comèdia en tres actes, l'últim dividit en dos quadres.
* 1933. Diplomàcia de pagès, comèdia dramàtica en un acte.
* 1934. La covardia de Ponç Pilat, drama bíblic en cinc actes
* 1934. L'hàbit de Sant Francesc comèdia en tres actes.
Llibres de viatges i de memòries
* 1929. La veritat sobre Sevilla, divagacions d'un turista.
* 1969. Blanes, Barcelona i Sanremo (1960-1936)
* Mandolines i babutxes, divagacions d'un turista.
* De Barcelona al Caire passant pels Dardanels, divagacions d'un turista.
Altres
* 1922. Blanes. Notes històriques
* 1941. Sant María de Blanes. Palacio de los vizcondes de Cabrera. Jaime Ferrer de Blanes.
* 1948. Quién escribió "El llibre dels Feyts d'armes de Catalunya?"
* 1949. Autenticidad de loa crónica de Bernardo Boades. Réplica a M. Coll Alentorn, E. Bagué y J. Pla
* 1952. Jaime Ferrer de Balnes y el descubrimiento de América.

## Bibliografia

* Doménech, Joan de Déu. "“Fisiologia del turista. En el centenari de Vicenç Coma Soley”. Serra d'Or, 403/404 (1993), p. 43-44.
* Manent, Albert. “Coma i Soley, un escriptor blanenc”. Serra d'Or, 242 (1979), p. 16.
* Roger i Delgado, Aitor. "Vicenç Coma i Soley a través de les seves fotografies". Blanda: Publicació de l'Arxiu Municipal de Blanes, 12 (2009), p. 134-150.

## Enllaços externs

* Vicenç Coma i Soley, a Enciclopèdia.cat
# Ashley Madekwe

Ashley Madekwe (Londres, Anglaterra, 6 de desembre de 1981) és una actriu anglonigeriana.

## Biografia

Va néixer a l'est de Londres, el seu pare és de Nigèria i la seva mare és suïssa. Va estudiar a la Royal Academy of Dramatic Art.
És coneguda per haver interpretat el paper de Bambi a la sèrie Diari íntim d'una call girl, de Marissa Delfina a la sèrie de televisió The Beautiful Life i de Ashley Davenport a la sèrie Revenge. Es va casar el 17 de juny de 2012 amb el seu company a la sèrie Diari íntim d'una call girl, Iddo Goldberg.

## Filmografia
### Cinema

* 2006: Venus: Una actriu del tribunal reial
* 2007: El somni de Cassandra: Lucy
* 2008: Nova York per a principiants de Robert B. Weide: Vicky
* 2011: The Victim: Tia

### Televisió

* 1999: The Bill: Janie Newton (Episodi: "Badlands")
* 2000: Storm Damage: Annalise
* 2000: Hope and Glory: Dawn (Episodi: "2.4")
* 2000: Down to Earth: Julie (Episodi: "O Best Beloved")
* 2001- 2002: Teachers: Bev
* 2006: Vital Signs: Tart (Episodi: "1.5")
* 2006: Doctors: Sophie Wells (Episodi: "A Mother's Love")
* 2006: Casualty: Jade Clark (Episodi: "Worlds Apart")
* 2006: Suspect Number 1: Tanya
* 2007: Drop Dead Gorgeous: Brogan Tully
* 2008: West 10 LDN: Elisha
* 2008: Trexx and Flipside: Ollie
* 2008: Les investigacions de l'inspector Wallander: Dolores Maria Santana (Episodi: "Sidetracked")
* 2008 - 2010: Diari íntim d'une call girl: Bambi
* 2009: Coming Up: Shanna (Episodi: "Raising Baby Rio")
* 2009: The Beautiful Life: Marissa Delfina
* 2010: Above Their Station: Kelly Eve
* 2011: Bedlam: Molly Lucas
* 2011 - 2013: Revenge: Ashley Davenport
* 2014 - 2017: Salem: Tituba

## Referències

* ↑ «Nigerians making us proud in Hollywood» (en anglès). NaijaSingleGirl, 21-02-2016.
* ↑ «Revenge's Ashley Madekwe: I threw KFC rubbish on my ex's driveway» (en anglès). Metro, 18-06-2012.
* ↑ Andreeva, Nellie «Jack Davenport To Co-Star In NBC's 'Smash'» (en anglès). Deadline, 13-02-2011.
* ↑ «'Revenge' star Ashley Madekwe marries» (en anglès). Digital Spy, 18-06-2012. Arxivat de l'original el 2012-11-04 [Consulta: 21 setembre 2018].
# Aviation Week & Space Technology

Aviation Week & Space Technology, sovint abreujat a Aviation Week o AW&ST, és la revista insígnia d'Aviation Week Network. Es tracta d'una revista setmanal editada en format imprès i digital. Tracta sobre el sector aeroespacial, de la defensa i de l'aviació i se centra en la tecnologia aeroespacial. És coneguda pels seus contactes en el si de les forces armades dels Estats Units i organitzacions industrials.

## Referències

* ↑ Aviation Week & Space Technology aviationweek.com